
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 2 

9 Ιανουάριου 2015 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

001. Ρύθμιση θεμάτων για τους υπαλλήλους που 
αποσπώνται ή μετακινούνται στις ελεγκτικές 
υπηρεσίες και στα σώματα επιθεώρησης κατ’ 
εφαρμογή των διατάξεων του άρθρου 86 του 
Υπαλληλικού Κώδικα, Ν. 3528/2007, όπως ισχύ¬ 


ει, και του άρθρου 5 του Ν. 4275/2014. 1 

002. Συμπλήρωση Π.Δ. 169/2013 (ΦΕΚ 272Α'/13-12-2013) 
ρύθμισης θεμάτων χορήγησης δανείων σε ΟΤΑ 
και σε άλλους φορείς από το Ταμείο Παρακα¬ 
ταθηκών και Δανείων. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 1 
Ρύθμιση θεμάτων για τους υπαλλήλους που αποσπώ- 
νται ή μετακινούνται στις ελεγκτικές υπηρεσίες και 
στα σώματα επιθεώρησης κατ’ εφαρμογή των δι¬ 
ατάξεων του άρθρου 86 του Υπαλληλικού Κώδικα, 
Ν. 3528/2007, όπως ισχύει, και του άρθρου 5 του 
Ν. 4275/2014. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. α) Το άρθρο 86 (παρ. 15-18) του Κώδικα Κατάστασης 
Δημόσιων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ. (Ν.3528/2007, Α' 26), όπως το άρθρο αυτό 
αντικαταστάθηκε με το άρθρο 1 του Ν. 4275/2014 (Α' 149), 

β) το άρθρο 5 (παρ. 1 περιπτ. β' υποπερ. ββ και παρ. 
3) του Ν. 4275/2014 (Α' 149), 

γ) το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, όπως κωδικοποιήθηκε 
με το άρθρο πρώτο του Π.Δ. 63/2005 (Α' 98). 

2. Την υπ’ αριθμ. Υ48/9.7.2012 απόφαση του Πρωθυπουρ¬ 
γού περί καθορισμού αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα (Β' 2105). 

3. Την αριθμ. 279/2014 Γνωμοδότηση του Συμβουλίου 
της Επικράτειας. 


4. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού με πρόταση του Αναπληρωτή Υπουργού 
Οικονομικών και του Υπουργού Διοικητικής Μεταρρύθ¬ 
μισης και Ηλεκτρονικής Διακυβέρνησης, αποφασίζουμε: 

Άρθρο 1 

Πεδίο εφαρμογής 

Στις διατάξεις του παρόντος διατάγματος υπάγονται 
οι ακόλουθες κατηγορίες υπαλλήλων του Κώδικα Κα¬ 
τάστασης Δημόσιων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. (Ν. 3528/2007, Υπαλληλικός Κώ¬ 
δικας), όπως εκάστοτε ισχύει: 

α) Οι προϊστάμενοι Γ ενικής Διεύθυνσης οι οποίοι μετά 
τη λήξη της θητείας τους, δεν επιλέγονται εκ νέου ή 
δεν έχουν δικαίωμα συμμετοχής κατά τα οριζόμενα στο 
πρώτο εδάφιο της παραγράφου 4α του άρθρου 84 του 
Υπαλληλικού Κώδικα (άρθρο 86 παρ. 15 του Υπαλληλι¬ 
κού Κώδικα), 

β) οι προϊστάμενοι Διεύθυνσης, οι οποίοι μετά τη λήξη 
της θητείας τους δεν επιλέγονται εκ νέου (άρθρο 86 
παρ. 16 του Υπαλληλικού Κώδικα), 

γ) οι επιλεγέντες προϊστάμενοι Γενικής Διεύθυνσης 
ή Διεύθυνσης, οι οποίοι δεν τοποθετούνται εκ νέου, 
σε περίπτωση κατάργησης ή συγχώνευσης οργανικών 
μονάδων (άρθρο 86 παρ. 17 του Υπαλληλικού Κώδικα). 

Άρθρο 2 

Διαδικασία απόσπασης ή μετακίνησης 

1. Η αίτηση για την απόσπαση ως επιθεωρητή-ελεγκτή 
σε ελεγκτικές υπηρεσίες ή σώματα επιθεώρησης ή η 
αίτηση για την απόσπαση ή μετακίνηση, κατά περί¬ 
πτωση, σε σώματα επιθεώρησης ή ελέγχου σύμφωνα 
με τα οριζόμενα στις οικείες διατάξεις των ελεγκτικών 
υπηρεσιών και των σωμάτων επιθεώρησης, υποβάλλε¬ 
ται στην αρμόδια Διεύθυνση προσωπικού, στην οποία 
ανήκει οργανικά ο υπάλληλος μέσα σε αποκλειστική 
προθεσμία ενός (1) μηνάς από την τοποθέτηση του νέου 
προϊσταμένου. 

2. Εντός δέκα (10) ημερών η αίτηση του υπαλλήλου 
τίθεται υπόψη του οικείου Υπουργού, στην αρμοδιό¬ 
τητα του οποίου υπάγεται η ελεγκτική υπηρεσία ή το 
σώμα επιθεώρησης, στα οποία αιτείται ο υπάλληλος 
την απόσπαση ή μετακίνησή του και εκδίδεται η σχετική 

απόφαση απόσπασης ή μετακίνησης του υπαλλήλου. Η 
αιτιολογημένη απόρριψη του αιτήματος του υπαλλήλου 
κοινοποιείται στον ενδιαφερόμενο. 

Άρθρο 3 

Θέματα υπηρεσιακής και μισθολογικής κατάστασης 

1. Οι υπάλληλοι που υπάγονται στο πεδίο εφαρμογής 
του παρόντος με την απόφαση απόσπασης ή μετακίνη¬ 
σης στις ελεγκτικές υπηρεσίες και τα σώματα επιθεώ¬ 
ρησης επανακατατάσσονται βάσει των διατάξεων των 
άρθρων 6, 7 και 12 του Ν. 4024/2011 κατά παρέκκλιση των 
προβλεπόμενων στο άρθρο 7 του ίδιου νόμου ποσοστών 
των προαγωγών. 

2. Αν ο συνολικός χρόνος υπηρεσίας των υπαλλήλων 
κατά την ημερομηνία της απόσπασης ή μετακίνησης 
είναι μικρότερος του προβλεπομένου για το βαθμό που 
τους είχε απονεμηθεί κατά τη διάρκεια της θητείας 
τους, διατηρούν το βαθμό αυτό και τους χορηγείται το 
βασικό μισθολογικό κλιμάκιο του βαθμού αυτού. 

3. Τυχόν προσωπική διαφορά που ελάμβανε ο υπάλ¬ 
ληλος διατηρείται και στις υπηρεσίες υποδοχής και 
καταβάλλεται σύμφωνα με τις κείμενες διατάξεις. 

4. Οι υπάλληλοι που υπάγονται στο πεδίο εφαρμογής 
του παρόντος, οι οποίοι αποσπώνται ως επιθεωρητές- 
ελεγκτές, επιπλέον των οριζόμενων στις παραγράφους 
1, 2 και 3, λαμβάνουν τυχόν πρόσθετα επιδόματα που 
χορηγούνται στους επιθεωρητές ελεγκτές των οικείων 
ελεγκτικών υπηρεσιών και σωμάτων επιθεώρησης σύμ¬ 
φωνα με τις κείμενες διατάξεις. 

5. Σε κάθε περίπτωση οι πάσης φύσεως αποδοχές που 
θα λαμβάνει ο υπάλληλος στις ελεγκτικές υπηρεσίες 
και σώματα επιθεώρησης κατ’ εφαρμογή των διατάξεων 
των παρ. 1-4 του παρόντος δεν δύνανται να υπερβαί¬ 
νουν το σύνολο των αποδοχών που ελάμβανε κατά την 
ημερομηνία λήξης της θητείας του ή παύσης άσκησης 
των καθηκόντων του ως προϊσταμένου, συνυπολογισ¬ 
μένων εν προκειμένω της προσωπικής διαφοράς και 
του επιδόματος θέσης ευθύνης που ελάμβανε καθώς 
και του πρόσθετου επιδόματος που τυχόν θα λαμβάνει 
σύμφωνα με τα οριζόμενα στην παράγραφο 4. 

6. Η δαπάνη μισθοδοσίας των υπαλλήλων που υπάγο¬ 
νται στις διατάξεις του παρόντος βαρύνει τις υπηρεσίες 
από τις οποίες προέρχονται. 

Άρθρο 4 

Αρμοδιότητες - Αξιολόγηση - 
Διάρκεια απόσπασης ή μετακίνησης 

1. Οι υπάλληλοι που είχαν επιλεγεί προϊστάμενοι Γε¬ 
νικής Διεύθυνσης και υπάγονται στο πεδίο εφαρμογής 
του παρόντος, οι οποίοι αποσπώνται ως επιθεωρητές- 
ελεγκτές στις ελεγκτικές υπηρεσίες και σώματα επι¬ 
θεώρησης ασκούν τις αρμοδιότητες που προβλέπονται 
σύμφωνα με τις κείμενες διατάξεις για τους επιθεωρη- 
τές-ελεγκτές στην οικεία ελεγκτική υπηρεσία και σώμα 
επιθεώρησης. 

2. Οι υπάλληλοι που είχαν επιλεγεί προϊστάμενοι 
Διεύθυνσης και υπάγονται στο πεδίο εφαρμογής του 
παρόντος, οι οποίοι αποσπώνται ή μετακινούνται στις 
ελεγκτικές υπηρεσίες και στα σώματα επιθεώρησης 
ασκούν τα καθήκοντα που τους ανατίθενται από το 
μονομελές όργανο που πρόί'σταται της ελεγκτικής υπη¬ 
ρεσίας και του σώματος επιθεώρησης και συνίστανται 
ιδίως στην υποβοήθηση του ελεγκτικού έργου, στην 


αξιοποίηση των πορισμάτων επιθεώρησης και ελέγχου, 
στην παρακολούθηση της συμμόρφωσης των υπηρεσι¬ 
ών, στη διενέργεια Ε.Δ.Ε. 

3. Οι υπάλληλοι που αποσπώνται ή μετακινούνται στις 
ελεγκτικές υπηρεσίες και σώματα επιθεώρησης κατά 
τις διατάξεις του Υπαλληλικού Κώδικα και τις διατάξεις 
του παρόντος, αξιολογούνται σύμφωνα με τα οριζόμε¬ 
να στις ισχύουσες οικείες διατάξεις περί αξιολόγησης 
των υπαλλήλων που υπηρετούν στις υπηρεσίες αυτές, 
άλλως, εφόσον αυτές δεν υφίστανται, σύμφωνα με τις 
πάγιες διατάξεις περί αξιολόγησης των δημοσίων υπαλ¬ 
λήλων. 

4. Η απόσπαση των υπαλλήλων της παραγράφου 1 
διαρκεί για τρία (3) έτη με δυνατότητα ανανέωσης για 
ίσο χρονικό διάστημα. Η απόσπαση ή μετακίνηση των 
υπαλλήλων της παραγράφου 2 διαρκεί για δύο (2) έτη 
με δυνατότητα ανανέωσης για ίσο χρονικό διάστημα. 
Για την ανανέωση της απόσπασης ή μετακίνησης λαμ- 
βάνεται υπόψη εισήγηση του μονομελούς οργάνου που 
προΐσταται της ελεγκτικής υπηρεσίας και σώματος επι¬ 
θεώρησης και συνεκτιμάται θετικά τυχόν υποβληθείσα 
αίτηση υποψηφιότητας και συμμετοχή σε διαδικασία 
επιλογής προϊσταμένων σύμφωνα με τις κείμενες δι¬ 
ατάξεις. 

5. Με την καθ’ οιονδήποτε τρόπο λήξη της απόσπασης 
ή μετακίνησης στις ελεγκτικές υπηρεσίες και σώματα 
επιθεώρησης οι υπάλληλοι της παραγράφου 2 του άρ¬ 
θρου 3 επανακατατάσσονται σύμφωνα με τις διατάξεις 
των άρθρων 6, 7 και 12 του Ν. 4024/2011 κατά παρέκκλι¬ 
ση των προβλεπόμενων στο άρθρο 7 του ίδιου νόμου 
ποσοστών των προαγωγών. 

Άρθρο 5 

Μεταβατικές διατάξεις 

1. Οι διατάξεις του παρόντος εφαρμόζονται επίσης 
κατά το άρθρο 5 παρ. 1 περ. β' υποπερ. ββ' και παρ. 3 του 
Ν. 4275/2014, στις ακόλουθες κατηγορίες υπαλλήλων: 

α) τους προϊστάμενους Γ ενικής Διεύθυνσης και Διεύ¬ 
θυνσης που είχαν επιλεγεί σύμφωνα με τις διατάξεις 
του Υπαλληλικού Κώδικα πριν από την αντικατάσταση 
τους με τις διατάξεις του Ν. 4275/2014, ή είχαν επιλεγεί 
βάσει ειδικών διατάξεων που παραπέμπουν στις διατά¬ 
ξεις του Υπαλληλικού Κώδικα, και δεν τοποθετούνται 
προϊστάμενοι αντίστοιχου επιπέδου, σύμφωνα με τα 
οριζόμενα στην περίπτωση β'της παραγράφου 1 του 
άρθρου 5 του Ν. 4275/2014, και 

β) τους προσωρινά τοποθετούμενους προϊστάμε¬ 
νους Γ ενικής Διεύθυνσης και Διεύθυνσης σύμφωνα με 
τα οριζόμενα στην περίπτωση β' της παραγράφου 1 
του άρθρου 5 του Ν. 4275/2014, οι οποίοι δεν θα επιλε- 
γούν με τις διατάξεις του Υπαλληλικού Κώδικα, όπως 
τροποποιήθηκε με το Ν. 4275/2014 ή δεν θα πληρούν 
τις προϋποθέσεις συμμετοχής κατά τα οριζόμενα στο 
πρώτο εδάφιο της παραγράφου 4α του άρθρου 84 του 
Υπαλληλικού Κώδικα. 

2. Οι υπάλληλοι της περίπτωσης α' της παραγρά¬ 
φου 1 του παρόντος άρθρου οφείλουν να υποβάλουν 
την αίτηση απόσπασης ως επιθεωρητές-ελεγκτές σε 
ελεγκτικές υπηρεσίες ή σώματα επιθεώρησης ή την 
αίτηση απόσπασης ή μετακίνησης, κατά περίπτωση, 
σε σώματα επιθεώρησης ή ελέγχου στην αρμόδια Δι¬ 
εύθυνση προσωπικού, όπου ανήκουν οργανικά, μέσα σε 
αποκλειστική προθεσμία ενός (1) μηνάς από τη δήμο- 

σίευση του παρόντος. Οι υπάλληλοι της περίπτωσης 
β'της παραγράφου 1 του παρόντος άρθρου οφείλουν 
να υποβάλουν την ως άνω αίτηση σύμφωνα με τα ορι¬ 
ζόμενα στην παρ. 1 του άρθρου 2 του παρόντος. 

Άρθρο 6 
Έναρξη ισχύος 

Η ισχύς του παρόντος άρχεται από τη δημοσίευσή 
του στην Εφημερίδα της Κυβερνήσεως. 

Τη δημοσίευση και εκτέλεση του παρόντος διατάγ¬ 
ματος αναθέτουμε στον Υπουργό Διοικητικής Μεταρ¬ 
ρύθμισης και Ηλεκτρονικής Διακυβέρνησης. 

Αθήνα, 31 Δεκεμβρίου 2014 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΚΥΡΙΑΚΟΣ ΜΗΤΣΟΤΑΚΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 2 
Συμπλήρωση Π.Δ. 169/2013 (ΦΕΚ 272 Α713-12-2013) ρύθ¬ 
μισης θεμάτων χορήγησης δανείων σε ΟΤΑ και σε 
άλλους φορείς από το Ταμείο Παρακαταθηκών και 
Δανείων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 3965/2011 
(Α' 113) «Αναμόρφωση πλαισίου λειτουργίας του Ταμείου 
Παρακαταθηκών και Δανείων». 

2. Το Ν. 1608/1919 περί «Ίδρυσης του Ταμείου Παρα¬ 
καταθηκών και Δανείων» και το Π.Δ. 95/1996 (Α' 76) 
«Οργανισμός του Ταμείου Παρακαταθηκών και Δανείων». 

3. Το Π.Δ. 169/2013 (Α' 272) «Ρύθμιση θεμάτων χορή¬ 
γησης δανείων σε ΟΤΑ και σε άλλους φορείς από το 
Ταμείο Παρακαταθηκών και Δανείων». 


4. Το άρθρ. 90 του Κώδικα Νομοθεσίας για την κυ¬ 
βέρνηση και τα κυβερνητικά όργανα, που κυρώθηκε μα 
το άρθρο πρώτο του Π.Δ. 63/2005 (Α'98). 

5. Το Π.Δ. 89/2014 (Α' 134) «Διορισμός Υπουργού και 
Υφυπουργών» και το Π.Δ. 86/2012 (Α' 141) «Διορισμός 
Υπουργών, Αναπληρωτών Υπουργών και Υφυπουργών». 

6. Την αριθμ. Υ48/09-07-2012 (Β' 2105) απόφαση «Κα¬ 
θορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα». 

7. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη σε βάρος του 
Κρατικού Προϋπολογισμού. 

8. Την αριθμ. 280/2014 γνωμοδότηση του Συμβουλίου 
της Επικράτειας, ύστερα από πρόταση του Αναπληρωτή 
Υπουργού Οικονομικών, αποφασίζουμε: 

Άρθρο μόνο 

Το δεύτερο εδάφιο της παρ. 2 του άρθρου 2 του 
Π.Δ. 169/2013 (Α' 272), αναδιατυπώνεται ως εξής: 

«Αν το δάνειο δεν χορηγείται για έργο, το οποίο προ- 
βλέπεται ρητώς στο ΠΑΡΑΡΤΗΜΑ Α, αλλά πάντως εμπί¬ 
πτει στους σκοπούς της παρ. Ια του παρόντος άρθρου 
για τους φορείς υπό στοιχεία α) και β) του άρθρου 
1, πρέπει να συντρέχει απροθυμία της αγοράς να το 
χρηματοδοτήσει». 

Μετά την παρ. 2 του άρθρου 2 του Π.Δ. 169/2013 (Α' 
272), προστίθεται παράγραφος 3 ως εξής: 

«3. Για όλα τα χορηγούμενα δάνεια στους φορείς υπό 
στοιχεία γ), δ) και ε) του άρθρου 1 θα πρέπει να συντρέχει 
απροθυμία της αγοράς για χρηματοδότηση, όπως αυτή 
θεωρείται ότι συντρέχει στην προηγούμενη παράγραφο». 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 24 Δεκεμβρίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωιν 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΊ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 1000020901 1 50004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































